བོད་པ་ཚང་གི་རྨི་ལམ་དང་འབོད་པ་ཡོད་ཚད་ནི་སང་ཉིན་ཡིན།ཁོ་ཚང་གི་ཕ་ཁུ་མང་པོ་ཞིག་སང་ཉིན་གླེང་བཞིན་བཞུར་ཚར་སོང་།ཁོ་ཚོའི་ཚ་བོ་ཚ་མོ་རྣམས་ཀྱིས་རེ་བས་ཕུང་པའི་གནས་ལུགས་ཤེས་ན་ཡང་རང་གི་ཡབ་མེས་བཞིན་ཡིད་ཐང་ཆད་རྒྱུ་མེད་པར་སང་ཉིན་བསམ་བཞིན་སང་ཉིན་གླེང་།འོན་ཀྱང་སང་ཉིན་ལག་འོག་ཏུ་སྦས་པའི་རྒྱ་ནག་གིས་ཁྱེད་ཀྱིས་རྟག་ཏུ་སྨྲས་པའི་སང་ཉིན་ཟེར་བ་དེ་དེ་རིང་རང་རེད།དེ་རིང་ལས་གཞན་པའི་སང་ཉིན་ཟེར་བ་མེད།ཁྱེད་སང་ཉིན་ཟ་འདོད་ན་རང་ཉིད་ཀྱི་ལྕེ་དང་མིག་གཉིས་བཀོག་ཏེ་ང་ཡི་པང་དུ་ཤོག་ཟེར།རེ་བས་ཕུང་ཞིང་རེ་བས་བཏེགས་པའི་བོད་པ་ཚང་གི་ལྷ་བསངས་ཀྱི་དུ་ལོང་ཁྲོད་ན་ལྷ་སྲུང་མགོན་དུ་བཀུག་ནས་སང་ཉིན་འབོད།གསར་འགྱུར་གྱི་མདུན་ངོས་བུད་དེ་མི་སྲུང་རོགས་སུ་འབོད་དེ་སང་ཉིན་འབོད།ཡིན་ན་ཡང་མཐར་འབྲས་བསམ་ཡུལ་འདས་པ་ཞིག་བྱུང་བ་ནི་རང་ཉིད་ཀྱི་མགོན་དུ་སུ་ཡང་མ་རགདེར་བརྟེན་བདག་ཉིད་བདག་གི་མགོན་དུ་བཞེངས་དགོས་པའི་བསམ་བློའི་རིན་ཐང་ལྡན་པའི་མི་བུ་ཁྱུ་གཅིག་གློ་བོར་དུ་བཞེངས་བྱུང་བས་ང་དང་ང་འདྲ་བའི་གནས་ལུགས་རྙིང་པ་ལ་ཡིད་ཐང་ཆད་པའི་མི་བུ་མང་པོའི་སེམས་ལ་ཡང་དྲོད་ཐིགས་འཕོགངས་རྟག་ཏུ་འཁང་རའི་སྒྲིབ་པ་ལས་གྲོལ་ཞིང་བོད་ཀུན་གྱི་སེམས་ལ་ཁྱབ་ཐུབ་པའི་གསོལ་འདེབས་བྱེད་ཀྱི་ཡོད།འདི་དག་ནི་ང་ཚོའི་ལྷ་སྲུང་དང་རོགས་མགོན་རྣལ་མ་དག་རེད།ཟླ་གསོལ་བཏང་ན་ཁོ་ཚོར་བཏང་རོགས།བཀའ་དྲིན་ཞུ་ན་ཁོ་ཚོར་ཞུ་དགོས།།